BJC อนุมัติบ.ย่อยขายหุ้น BJMP-Lao ทั้งหมดมูลค่า 115.79
BJC อนุมัติบ.ย่อย BJMP-TH ซึ่งถือหุ้น BJMP-Lao อยู่ 100% ขายหุ้น BJMP-Lao ทั้งหมดมูลค่า 115.79 ลบ.ส่งผลให้ BJMP-Lao สิ้นสภาพการเป็นบริษัทย่อยของบริษัท
13 ส.ค. 2558

บริษัท เบอร์ลี่ ยุคเกอร์ จำกัด (มหาชน) หรือ BJC ระบุว่า ที่ประชุมคณะกรรมการบริษัทมีมติอนุมัติให้บริษัท บีเจซี-เอ็มพ็อยท์ อินเตอร์เนชั่นแนล จำกัด (“BJMP-TH”) ซึ่งเป็น บริษัทย่อยในประเทศไทยที่บริษัทถือหุ้น 51% ของหุ้นที่ออกจำหน่ายแล้วทั้งหมด จำหน่ายหุ้นทั้งหมดที่ BJMP-TH ถืออยู่ 100% ใน BJC-MPM (Lao) Sole Company Limited (“BJMP-Lao”) ซึ่งเป็นบริษัทที่จดทะเบียนจัดตั้งในสาธารณรัฐประชาธิปไตยประชาชนลาว ให้แก่ B’s Mart Sole Company Limited ซึ่งการจำหน่ายหุ้นดังกล่าวเป็นผลให้ BJMP-Lao สิ้นสภาพการเป็นบริษัทย่อยของบริษัท
โดยBJMP-TH จะจำหน่ายหุ้นใน BJMP-Lao จำนวนทั้งสิ้น 327,000 หุ้น มูลค่า หุ้นละ 78,000 กีบ คิดเป็นร้อยละ 100 ของหุ้นที่ออกจำหน่ายแล้วทั้งหมดของ BJMP-Lao คิดเป็นมูลค่าทั้งสิ้น 3.27 ล้านดอลลาร์สหรัฐ หรือประมาณ 115.79 ล้านบาท (อัตราแลกเปลี่ยนที่ 1 ดอลลาร์สหรัฐ เท่ากับ 35.41 บาท)